Aed-mustköömne seemned

Aed-mustköömne seemned (Nigellae sativae semen) nimetatakse aed-mustköömne täisküpsenud viljadest saadusi, mida kasutatakse väga erinevatel eesmärkidel ja valmistusviisidel nii töönduslikult, kodumajapidamistes, kulinaarias kui ka taimravis ja farmakognoosias.

Bioloogiliselt on aed-mustköömne seemned taime viljade teatud elujärk, milles on uue taime alged ja sobivate keskkonnatingimuste korral arenevad nii juur, vars, lehed, õied ja taas viljad.

Seemnete saamiseks kasvatatakse taimi Egiptuses, Indias, Pakistanis, Iraanis, Iraagis ja Türgis.

Arvatakse, et seemnete musta värvuse järgi on taim ka oma nime saanud. Nigella tuleneb ladinakeelsest sõnast niger – 'must'.

Hoiatus: seemnete toimeained võivad takistada munaraku viljastumist.

Aed-mustköömne seemnete biokeemiline koostis (osaline)

Seemned sisaldavad süsivesikuid, rasvu, vitamiine, mineraale ja valke, aminohappeid jpm.

Seemned sisaldavad anetooli, karvakrooli, 4-terpineooli ja tümokinooni, mis toimivad antioksüdandina.

Aed-mustköömne seemned sisaldavad melaniini.

Toime 

Aed-mustköömne seemnete toimeained on eri uuringute (erinevad meetodid, verifikatsioonid) põhjal olnud hüpoglükeemiat tasandavad, maksa kaitsvad, närvisüsteemi tugevdavad, valu ja menstruatsioonivaevusi leevendavad, veresoontes trombide teket vältivad, vererõhku alandavad, brohne laiendavad, immuunsüsteemi turgutavad jpm.

Arvatakse, et aed-mustköömne seemnetes oleval melaniinil on sisse sööduna võimekus osade loomade immuunvastuste stimuleerimiseks.

Seemnetega ravitakse kõhulahtisust, astmat ja düslipideemiat, bronhiiti, reumat, psoriaasi jmt.

Östrogeense toime tõttu võivad takistada fertiilses eas naistel rasestumist.

Suurtes kogustes suu kaudu manustatuna võivad seemned rasedatel naistel iseeneslikku aborti põhjustada.

Kulinaarias

Aed-mustköömne seemnetel on terav maitse ja neid kasutatakse mitme riigi, näiteks Pakistani, India, araabia maade, Egiptuse ja Armeenia rahvusköökides maitseainena.

Indias sisaldab neid seemneid naan-leib, Venemaal rukkileib.

Juudid maitsestavad oma musta leiba mustköömnetega.

Seemnetest valmistatakse ka teed, ekstrakte ja tinktuure jm.

Rahvameditsiinis

Charaka'''s on soovitatud seemneid seedevaevuse ja kõhukinnisuse korral.

Araabia maade ja islamiriikide rahvameditsiin

Kasutatakse kõhuhädade, voolmete, lihasekrampide, peavalu, astma, akne, allergia, igemepõletiku, köha, seeninfektsioonide, sapipõievaevuste, PMS-sümptomite, unetuse, hemorroidide, kõrgenenud vererõhu ravis, ka ussirohuna.

Suuremates doosides toimib taim kuse- ja rinnapiimaeritust suurendavalt.

Aed-mustköömne õlid

Aed-mustköömne seemnetest saadakse rasvõli, mida kasutatakse droogina.

Õli võidakse valmistada kas külmpressi (aed-mustköömne rasvõli) või ekstraheerimise teel (aed-mustköömne eeterlik õli).

 Teadusuuringud 

Aed-mustköömne seemnete ether extract inhibeeris in vitro katsetes Staphylococcus aureuse, Pseudomonas aeruginosae, Escherichia coli ja pärmseene Candida albicans kasvu.

Metanooli, ka kloroformi, ekstraktid aga inhibeerivat toimet S. aureuse, P. aeruginosa ja C. albicansi kasvule.

Erinevates katsetes on ekstraktid avaldanud inhibeerivat toimet ka kooleravibrioonile (Vibrio cholerae).Nigella sativa'' toimet on uuritud opioidisõltuvuse asendusravis ja see katse osutus efektiivseks.

Viited

Kirjandus
 Black Seed….The cure for everything
 S. Piippo, U. Salo, "Meelte ja tunnete taimed". Tallinn, Varrak 2007 
 Ain Raal, "Maailma ravimtaimede entsüklopeedia", lk 608, Tallinn: Eesti Entsüklopeediakirjastus, 2010
 Mohammad Aziz Dollah, Saadat Parhizkar, [...], ja Mohammad Hafanizam Bin Hassan, Toxicity Effect of Nigella Sativa on the Liver Function of Rats, Adv Pharm Bull. 2013; 3(1): 97–102., doi: 10.5681/apb.2013.016, PMCID: PMC3846039
 Aftab Ahmad jt, A review on therapeutic potential of Nigella sativa: A miracle herb, Asian Pac J Trop Biomed. 2013 May; 3(5): 337–352, doi: 10.1016/S2221-1691(13)60075-1, PMCID: PMC3642442

Droogid
Maitseained